
Vilniaus šv. Kristoforo progimnazijos
2025–2026 mokslo metų neformaliojo švietimo būrelių tvarkaraštis

	Būrelio pavadinimas
	Vadovas
	Būrelio informacija
	Laikas.
Kabinetas

	1–2 klasių mokiniams

	Matematikos būrelis ,,Matematikos detektyvai” 
2-ų klasių mokinams
	Auksė Grubienė
aukse.grubiene@kristoforopro.lt
	Matematikos būrelis skirtas smalsiems antrokams, norintiems mokytis žaisdami, tyrinėdami ir spręsdami įdomias užduotis. Užsiėmimų metu vaikai lavins loginį mąstymą, kūrybiškai spręs matematinius galvosūkius, žais matematinius žaidimus, atliks praktines užduotis ir mokysis bendradarbiauti. Būrelio tikslas – padėti vaikams patirti matematikos atradimo džiaugsmą, ugdyti pasitikėjimą savo gebėjimais ir skatinti domėjimąsi matematika.
	Trečiadienis
13.10–13.55 val.
22 kab.

	Žaidimų būrelis 
„Žaidžiame kartu”
2-ų klasių mokinams
	Diana Davulytė
diana.davulyte@kristoforopro.lt
	Įvairių žaidimų būrelis. Vaikai žais komandinius, stalo, judriuosius, kūrybinius, loginius ir pažintinius žaidimus, dalyvaus estafetėse ir komandiniuose iššūkiuose. Įvairių žaidimų būrelis – vieta, kur žaidimai tampa atradimais, o kiekviena diena atneša naujų patirčių.
	Ketvirtadienis
14.00–14.45 val.
27 kab., sporto aikštynas

	Skaitymo būrelis
 ,,Skaitau, žinau ir augu”
2-ų klasių mokinams
	Nivita Vilniškaitienė
nivita.vilniškaitiene@kristoforopro.lt


	Skaitymo būrelis „Skaitau, žinau ir augu“ kviečia mokinius drauge pažinti knygų pasaulį ir plėsti savo akiratį. Užsiėmimų metu ne tik skaitome, bet ir atliekame teksto supratimo užduotis, kurios padeda geriau suvokti turinį ir pagrindines idėjas. Taip pat gilinamės į teksto kūrimą – mokomės kurti rišlius, įdomius ir kūrybiškus tekstus. Dalyviai įtraukiami į įvairias kūrybines veiklas, kurios skatina saviraišką, vaizduotę ir kritinį mąstymą. Šis būrelis padeda augti ne tik kaip skaitytojui, bet ir kaip kūrybiškai, smalsiai asmenybei.
	Antradienis–trečiadienis
13.10–13.55 val.
28 kab.

	Etnografinis būrelis ,,Piemenėliai” 

	Vandutė Šlionskienė
vandute.slionskiene@kristoforopro.lt
	Etnografiniame būrelyje puoselėjamos lietuvių tautinės tradicijos ir papročiai. Mokysimės liaudies dainų, smagių ratelių, žaidimų ir šokių. Susipažinsime su senoviniais daiktais, šventėmis. Ši veikla padės mokiniams geriau pažinti savo tautos istoriją ir kultūrą. Etnografinis būrelis ugdys pagarbą paveldui ir bendruomeniškumą. Dalyvausime progimnazijos renginiuose ir šventėse, puošimės tautinias rūbais.  Kviečiame 1- 2 klasių mokinius išbandyti save smagioje veikloje.  
	Antradienis
13.05–13.50 val.
Ketvirtadienis
13.05–13.50 val.
aktų salė

	Dailės būrelis
,,Spalvų paletė”

	Vandutė Šlionskienė
vandute.slionskiene@kristoforopro.lt
	Dailės būrelyje ugdomas kūrybiškumas, lavinami meniniai įgūdžiai, pasitikėjimas savimi.  Čia svajosime, drąsiai reikšime savo idėjas, nes tik kūryboje esame laisvi, vadinasi, laimingi.  Mokysimės piešimo, kompozicijos ir įvairių dailės technikų. Kursime paveikslus, kuriuose pasakosime savo istorijas.  Progimnazijos mažojoje galerijoje eksponuosime savo kūrybinius darbus. Dalyvausime Vilniaus miesto parodose ir konkursuose.
	Pirmadienis
13.05–13.50 val.
31 kab.


	2–4 klasių mokiniams

	Pradinių klasių dainavimo būrelis „Svajonė“
	Kristina Milutienė 
kristina.milutiene@kristoforopro.lt
	Dainavimo būrelis „Svajonė“ – muzikinis būrelis, skirtas 2–4 klasių mokiniams, mėgstantiems dainuoti ir norintiems lavinti savo muzikinius gebėjimus. Užsiėmimų metu mokiniai mokysis taisyklingo dainavimo pagrindų, lavins klausą, ritmo pojūtį, sceninę kultūrą ir pasitikėjimą savimi.
Būrelyje kuriama draugiška ir kūrybiška aplinka, skatinanti bendravimą, bendradarbiavimą ir saviraišką. Mokiniai atliks įvairaus žanro dainas, mokysis dainuoti solo ir ansambliu, dalyvaus progimnazijos renginiuose, koncertuose, šventėse bei kituose muzikiniuose projektuose.
Būrelis skirtas 2–4 klasių mokiniams, kurie mėgsta muziką, nori dainuoti, tobulėti ir patirti muzikavimo džiaugsmą kartu su bendraamžiais.
	Pirmadienis
14.00–15.40 val.
aktų salė

	4 klasių mokiniams

	„Spalvinu ir mokausi“
Teksto suvokimas. Kūrybinės užduotys 

	Birutė Vyšniauskienė
birute.vysniauskiene@kristoforopro.lt
	Tikslas – ugdyti raštingą, kūrybingą asmenybę, teksto ir gramatikos mokymą paįvairinti įdomia veikla, sudaryti sąlygas mokiniui pasidžiaugti atliktu darbu, sėkme. Spalvos. formos, teigiamos emocijos skatina mokymosi motyvaciją.
	Pirmadienis
13.05–13.50 val.
18 kab.

	„Matematikų klubas“
Tekstinių uždavinių sudarymas bei sprendimas 
	Birutė Vyšniauskienė
birute.vysniauskiene@kristoforopro.lt
	Plėtoti matematinius gebėjimus, ugdyti loginį mąstymą, finansinį raštingumą, gebėjimą pritaikyti įgytas žinias įvairiose situacijose. Atliekant matematines užduotis lavės ne tik mąstymas, bet ir vaizduotė, kūrybiškumas, dėmesys, savarankiškumas.
	Trečiadienis
14.00–14.45 val.
18 kab.

	,,Pasilik po pamokų”
	Sonata Urbonienė
sonata.urboniene@kristoforopro.lt
	Muziejų edukacijos – galimybė vaikams mokytis ne tik iš vadovėlių, bet ir patiriant gyvą istoriją, meną bei mokslą. Išvykos lavina vaiko smalsumą, kūrybiškumą ir skatina domėtis pasauliu.
	Ketvirtadienis
13.05–14.45 val.
16 kab.

	3–5 klasių mokiniams

	Šokių būrelis „Šypsena“
	Ina Griciuvienė
ina.griciuviene@kristoforopro.lt
	Šokio būreliai - tai puiki galimybė po pamokų smagiai praleisti laiką su draugais! Mes mokomės įvairių stilių šokių, koncertuojame, dalyvaujame festivaliuose. Kasmet organizuojame šokių festivalį „Šokim, šokim, nesustokim“, į kurį suvažiuoja šalies šokių kolektyvai. Esame draugiški, linksmi, atsakingi, mėgstame šokti! Kviečiame prisijungti 3-5 klasių mokinius.
	Antradienis
14.00–14.45 val.
Ketvirtadienis
14.00–14.45 val.
aktų salė

	3–4 klasių mokiniams

	Stalo tenisas   
	Vytautas Stanevičius
vytautas.stanevicius@kristoforopro.lt
	Stengsimės sudominti moksleivius stalo teniso sportu. Lavinsime koordinaciją  ir vikrumą. Atliksime pirmuosius sėkmingus smūgius.
	Pirmadienis
13.05–13.50 val.
I a. fojė

	Dailės būrelis
,,Spalvų paletė”

	Vandutė Šlionskienė
vandute.slionskiene@kristoforopro.lt
	Dailės būrelyje ugdomas kūrybiškumas, lavinami meniniai įgūdžiai, pasitikėjimas savimi.  Čia svajosime, drąsiai reikšime savo idėjas, nes tik kūryboje esame laisvi, vadinasi, laimingi.  Mokysimės piešimo, kompozicijos ir įvairių dailės technikų. Kursime paveikslus, kuriuose pasakosime savo istorijas.  Progimnazijos mažojoje galerijoje eksponuosime savo kūrybinius darbus. Dalyvausime Vilniaus miesto parodose ir konkursuose.
	Pirmadienis
14.00–14.45 val.
31 kab.

	Teatro studija ,,Pelėdžiukas“
	Vandutė Šlionskienė
vandute.slionskiene@kristoforopro.lt
	Teatro studija ,,Pelėdžiukas” kitąmet švęs 15 metų sukaktį. Teatras ugdo vaikų kūrybiškumą, suteikia galimybes improvizuoti, išbandyti savas idėjas kuriant spektaklių vaidmenis. Mokykliniame teatre jaunieji aktoriai mokosi dirbti komandoje, kūrybiniame procese išgirsti ir pajausti šalia esantį. Mokiniai lavina scenos judesį, kalbos ir emocijų raišką. Tuo pačiu nepastebimai lavėja viešojo kalbėjimo įgūdžiai. Teatro studija ,,Pelėdžiukas” kas dveji metai dalyvauja teatrų festivaliuose ,,Vaidenis”, ,,Žodžiai”, konkurse ,,Šimtakojis”. Jauniesiems teatralams teko vaidinti ant tikrų tikriausios  ,,Kamerinio” ir ,,Lėlės” teatrų scenos, Vilniaus miesto mokyklose ir savo progimnazijos bendruomenei bei svečiams. Didžiuojamės, kad 2016 metais festivalyje ,,Žodžiai” teatro studija apdovanota už spektaklį ,,Laikas eina” diplomu ,,Už aukštą meninį lygį”. (Tai vienas iš pasiekimų).
	Trečiadienis
14.00–15.40 val.
aktų salė 

	5–6 klasių mokiniams

	Programavimas

	Vytautas Stankevičius
vytautas.stankevičius@kristoforopro.lt
	Būrelis skirtas 5-6 klasių mokiniams. Mokysimės programuoti įvairiomis kalbomis. Naudosime valdyti robotukus Ozobot. Valdyti dronus pulteliu ir programuojant.
	Ketvirtadienis
14.00–14.45 val.
25 kab.

	Futbolas ir jo mokymas
	Vytautas Stanevičius
vytautas.stanevicius@kristoforopro.lt
	Mokinsimės futbolo pagrindų. Stiprinsime komandinį bendradarbiavimą. Ruošimės tarp mokyklinėm futbolo varžyboms.
	Pirmadienis
14.55–15.40 val.
sporto salė 

	6–7 klasių mokiniams

	Įdomioji matematika

	Irena Boiko
irena.boiko@kristoforopro.lt
	Matematikos būrelis skirtas 6–7 klasių mokiniams, kurie domisi matematika, nori plėsti savo žinias ir išbandyti jėgas spręsdami sudėtingesnius uždavinius. Užsiėmimų metu mokiniai nagrinės aukštesnio lygio matematines temas, taikys įvairias problemų sprendimo strategijas, mokysis logiškai argumentuoti ir pagrįsti savo sprendimus.
Būrelio veikloje daug dėmesio bus skiriama nestandartinių uždavinių sprendimui, matematiniam mąstymui, kūrybiškumui ir gebėjimui dirbti savarankiškai bei komandoje. Mokiniai gilins žinias iš skaičių teorijos, geometrijos, logikos, kombinatorikos ir kitų matematikos sričių, atliks praktines užduotis bei dalyvaus matematinėse diskusijose.
Būrelis padės mokiniams pasirengti matematikos konkursams, olimpiadoms ir kitiems intelektiniams renginiams, stiprins pasitikėjimą savo gebėjimais bei motyvuos siekti aukštesnių mokymosi rezultatų. Užsiėmimai sudarys sąlygas kiekvienam mokiniui atskleisti savo potencialą, ugdyti atkaklumą, kritinį mąstymą ir gebėjimą kūrybiškai spręsti įvairias problemas.
	Pirmadienis
14.55–15.40 val.
Ketvirtadienis
14.55–15.40 val.
35 kab.

	5–8 klasių mokiniams

	Jaunieji  staliai 
	Mykolas Navickas
mykolas.navickas@kristoforopro.lt
	„Būrelyje meistraujama  iš  įvairių medžiagų. Daugiausia   gaminių  gaminama iš medienos.
Medžiagas   apdirbame   įvairiais būdais : tiek  rankiniu apdirbimu, tiek  mechaniniu. Mažesnieji  staliai   daugaiu laiko dirba  rankiniais siaurapjūkliais ir  dailindami , gražindami  savo  dirbinius dekoravimo medžiagomis,   vyresnieji     naudoja medienos tekinimo stakles . Staklėse   gimsta  mediniai virtuvės   įrankiai  ir   medinių baldų detalės.
	Ketvirtadienis
14.55–15.40 val.
15.50–16.35 val.
1 kab.

	Mokyklos choro būrelis
	Saulė Tamulevičiūtė
saule.tamuleviciute@kristoforopro.lt
	Choro būrelis – tai puiki galimybė po pamokų prasmingai ir smagiai praleisti laiką su bendraminčiais! Čia mokomės chorinio dainavimo, laviname balsą, klausą bei muzikinį supratimą.
Mokiniai susipažįsta su įvairiais kūriniais, mokosi dainuoti kartu, klausyti vieni kitų ir kurti darnų skambesį. Būrelio nariai pasirodytų mokyklos renginiuose, koncertuose, taip pat turėtų galimybę dalyvauti konkursuose.
Kiekvieno mokinio nuomonė svarbi – kartu rinksimės dainas, atsižvelgsime į jūsų mėgstamą muziką ir norimus atlikti kūrinius.
	Pirmadienis
14.55–15.40 val.
15.50–16.35 val.
aktų salė

	Krepšinis ir jo mokymas
	Vytautas Stanevičius
vytautas.stanevicius@kristoforopro.lt
	Tobulinsime  krepšinio technikos įgūdžius. Žaisime krepšinį. Stiprinsime  bendravimo ir bendradarbiavimo įgūdžius.
	Ketvirtadienis
14.55–15.40 val.
sporto salė

	Kristoforo Žygeivių klubas
	Daumantė Eriminaitė
Ramunė Guogytė
daumante.ereminaite@kristoforopro.lt
ramune.guogyte@kristoforopro.lt
	[bookmark: _GoBack]Žygeivių klubas – tai vieta mėgstantiems gamtą, nuotykius ir aktyvų laisvalaikį. Būrelio metu keliausime pėsčiųjų takais, mokysimės orientuotis aplinkoje bei pažinti Lietuvos gamtą. Ugdysime ištvermę, komandinio darbo įgūdžius ir atsakingą elgesį gamtoje. Kiekvienas žygis suteiks naujų įspūdžių, žinių ir gerų emocijų.
	Pirmą mėnesio sekmadienį 
9.00–13.00 val.
Pažintiniai takai

	6–8 klasių mokiniams

	Tinklinis ir jo mokymas
	Vytautas Stanevičius
vytautas.stanevicius@kristoforopro.lt
	Mokinsimės tinklinio technikos elementų. Žaisime tinklinį. Ruošimės tarpmokyklinėm tinklinio varžybom. Stiprinsime komandinį bendravimą ir bendradarbiavimą.
	Antradienis
 14.55–15.40 val.
sporto salė

	7–8 klasių mokiniams

	Matematikos labirintuose
	Violeta Radzevičienė
violeta.radzeviciene@kristoforopro.lt
	Būrelis „Matematikos labirintuose“ kviečia 7–8 klasių mokinius aktyviai mokytis tyrinėjant, eksperimentuojant ir sprendžiant įvairias matematines problemas. Užsiėmimų metu lavinsime loginį ir kritinį mąstymą, mokysimės bendradarbiauti, argumentuoti savo sprendimus bei taikyti įgytas žinias naujose situacijose. Veiklos skatins smalsumą, kūrybiškumą ir mokymosi džiaugsmą, padės stiprinti pasitikėjimą savo gebėjimais bei ugdytis savarankiško mokymosi įgūdžius.
	Pirmadienis,
Ketvirtadienis
15.50–16.35val.
32 kab.

	FabLab lazeris
	Mykolas Navickas
mykolas.navickas@kristoforopro.lt

	Fab Lab tai atviros dirbtuvės, kuriose jaunieji kūrėjai turi galimybę mokytis, eksperimentuoti ir kurti naudodami šiuolaikines technologijas. Būrelio metu mokiniai susipažįsta su 3D spausdinimu, lazeriniu graviravimu, programavimu bei inžinerinėmis medžiagomis. Mokiniai išmoks : kurti 3D modelius ir juos atspausdinti 3D spausdintuvu.
Dirbti su lazeriniu pjaustytuvu ir graviruoti medieną, plastiką ar kartoną
Sujungti paprastus elektronikos komponentus ir programuoti išmanius įrenginius
Kurti savo projektus: nuo ženkliukų iki interaktyvių robotų
Mąstyti kūrybiškai, dirbti komandoje ir spręsti techninius iššūkius
 Šis būrelis skirtas visiems smalsiems ir kūrybiškiems mokiniams, norintiems ne tik sužinoti, kaip veikia technologijos, bet ir patiems jas kurti bei pritaikyti realybėje.
	Pirmadienis
14.55–15.40 val.
15.50–16.35 val.
2 kab.

	„Kalbos labirintai“
	Žilvija Motusienė
zilvija.motusiene@kristoforopro.lt
	Ar žinojai, kad kalba ir tekstas – tai paslaptingas labirintas, pilnas neatrastų lobių, paslapčių ir taisyklių, kurios padeda rasti teisingą kelią? Jei nori užtikrintai orientuotis šiame labirinte, laužyti kalbinius kodus ir tapti tikru žodžio meistru, šis būrelis – kaip tik tau!
Būrelio tikslas:
Padėti 7–8 klasių mokiniams giliau pasinerti į lietuvių kalbos pasaulį, gilinti teksto suvokimo bei gramatikos žinias ir pasiruošti aukštesnių klasių iššūkiams be jokios baimės ar streso.
Ką veiksime „Kalbos labirintuose“?
· Narpliosime tekstų paslaptis: Mokysimės skaityti „tarp eilučių“, suprasti potekstes, atpažinti autorių gudrybes ir kritiškai vertinti informaciją. Teksto suvokimas taps ne nuobodžia užduotimi, o azartišku detektyviniu tyrimu!
· Valdysime gramatikos taisykles: Pamiršk sausą taisyklių kalimą. Per žaidimus, diskusijas ir praktines užduotis aiškinsimės sudėtingiausius gramatikos bei skyrybos atvejus, kad rašyti be klaidų taptų natūraliu įpročiu.
· Kursime ir eksperimentuosime: Išbandysime įvairius rašymo stilius, kursime savo tekstus, mokysimės argumentuoti savo nuomonę ir aiškiai bei įtaigiai reikšti mintis.
Kodėl verta prisijungti?
· Atrasi praktinę naudą: Suvoksi, kaip gramatika ir tekstų analizė padeda kasdieniame gyvenime – bendraujant, kuriant turinį ar tiesiog išreiškiant save.
· Sustiprinsi pasitikėjimą savimi: Geresnės žinios mokykloje garantuos ramybę per pamokas ir kontrolinius darbus.
· Draugiška aplinka: Dirbsime bendraminčių komandoje, kurioje nėra neteisingų klausimų, o kiekviena klaida – tik dar vienas žingsnis link teisingo atsakymo.
	Antradienis
14.55–15.40 val.
15.50–16.35 val.
45 kab.





